**210205**

**Максимильян Кольбе. Екіншісі**

***«Адамның достарына көрсететін ең зор сүйіспеншілігі — олар үшін өмірін құрбан етуі.»***

***(Жохан 15:13)***

Ол Фрицтің көзіне тіке қарап: «Мен командирмен сөйлескім келеді. Комендант мырза, мен сізден бір нәрсе туралы сұрағым келеді.» - деді.

«Сен нені қалайсың?» – деді Фриц.

Максимильян жылап тұрған Гайовничекке нұсқап: «Мен осы тұтқынның орнына өлгім келеді. Менің әйелім де, балаларым да жоқ. Оған қоса, мен кәрімін, ешнәрсеге жарамаймын.» - деді

Кольбенің өтініші ерекше және мүлдем күтпеген болды. Абсолютті тыныштық болды, бірақ көп ұзамай: «Сіздің сұранысыңыз қабылданды!» деген сөздер естілді.

Сөйтіп, Максимильян сотталған адамның орнына аштықтан қайтыс болды. Иса Мәсіхтің өзі былай деді: «Адамның достарына көрсететін ең зор сүйіспеншілігі — олар үшін өмірін құрбан етуі.» (Жохан 15:13)

Макисимильян Кольбе әрдайым өзінің жанқиярлық ерлік әрекетімен есте қалады. Бірақ менің ойымша, одан да басқа, әлсіз қарттарға сүйіспеншілікпен қарайтын, олардың кір киімдерін жуып, қартайған денелерін ақырын ғана сүртетін ерлер мен әйелдер көп сияқты. Өздерін басқалардың мұқтаждықтарына немесе басқалай да қызмет етуге арнаған адамдар көп. Еврейлерге арналған хатта былай деп жазылған: «Құдай әділетсіз емес қой: Ол жасаған игі істеріңді, өз адамдарына берген, әлі де беріп жатқан көмектерің арқылы Өзіне де көрсеткен сүйіспеншіліктеріңді ешқашан есінен шығармайды.» (Еврейлерге 6:10)

Мүмкін, Тәңір Иеміз сізден ешқашан Максимильян Кольбе сияқты шешім қабылдауыңызды сұрамайды, бірақ Ол бізді өзіміз осы шешімді қабылдауымызға шақырады, өйткені шынайы махаббат басқалар үшін жанқиярлықты қажет етеді. Біздің ешқайсымыздың өзімшілдікпен өмір сүруге құқығымыз жоқ, өйткені біз бәрімізде қандай да бір түрде Құдайдың Ұлы махаббатын қабылдадық, бұл ұлы махаббат Максимильян Кольбені өз өмірін басқа адам үшін беруге түрткі болды. Есіңізде болсын, достар, Иса Мәсіхтің өзі бізді мәңгі өмір сүру үшін Өз өмірін Өз еркімен және өтеусіз берді. Шынында да, «Адамның достарына көрсететін ең зор сүйіспеншілігі — олар үшін өмірін құрбан етуі.»